
22. septembra 2026
150 rokov spoločnosti Henkel
Spoločnosť Henkel oslavuje 150 rokov so zamestnancami na celom svete


· Spoločnosť Henkel si 26. septembra 2026 pripomína 150. výročie svojho založenia
· Jubilejné podujatia pre zamestnancov sa uskutočnia po celom svete
· Na festivale pre zamestnancov v centrále spoločnosti v Nemecku sa zúčastní približne 18 000 hostí 
· Deň dovolenky navyše pre všetkých zamestnancov a atraktívne benefity pre účastníkov programu zamestnaneckých akcií spoločnosti Henkel
· Spoločnosť Henkel rozširuje svoju globálnu vzdelávaciu iniciatívu „Researchers’ World“ a plánuje ďalšie vzdelávacie príležitosti v oblasti STEM

Düsseldorf – Pred 150 rokmi, 26. septembra 1876, založil Fritz Henkel v Nemecku malú továreň na výrobu pracích prostriedkov. Dnes spoločnosť Henkel zamestnáva približne 50 000 ľudí vo viac ako 70 krajinách sveta. Toto významné jubileum si spoločnosť pripomína podujatiami pre zamestnancov na celom svete.

„Môj prapradedo si pred 150 rokmi len ťažko vedel predstaviť, že jedného dňa bude toto výročie spoločne oslavovať 50 000 zamestnancov po celom svete. Z jeho malého startupu vyrástla globálna spoločnosť. Podarilo sa to len vďaka generáciám ľudí v spoločnosti Henkel, ktorí prevzali zodpovednosť a prejavili priekopníckeho ducha,“ uviedla Dr. Simone Bagel-Trah, predsedníčka dozornej rady a výboru akcionárov spoločnosti Henkel.

„Byť úspešní 150 rokov nie je samozrejmosť. Ľudia v spoločnosti Henkel vždy boli a naďalej zostávajú rozhodujúcim faktorom: zamestnanci, ktorých nápady, odborné znalosti a nasadenie neustále posúvajú našu spoločnosť vpred. Toto jubileum je preto predovšetkým ich jubileom a príležitosťou poďakovať sa našim tímom na celom svete. Spoločne chceme aj naďalej odvážne prijímať zmeny a úspešne formovať budúcnosť spoločnosti Henkel,“ uviedol predseda predstavenstva spoločnosti Henkel Carsten Knobel.

Spoločné oslavy na celom svete
Spoločnosť Henkel zamestnáva ľudí vo viac ako 70 krajinách. Počas celého jubilejného roka spája zamestnancov prostredníctvom podujatí a aktivít na pracoviskách po celom svete. Oslavy odrážajú medzinárodný charakter spoločnosti a oceňujú nasadenie jej tímov na globálnej úrovni.

Jedno z najväčších jubilejných podujatí sa uskutoční 26. septembra v centrále spoločnosti Henkel v Düsseldorfe. Na festivale sa zúčastní približne 18 000 zamestnancov a ich rodinných príslušníkov. Návštevníci budú môcť spoznať podnikateľské aktivity spoločnosti, jej inovácie a 150 rokov histórie. Súčasťou programu budú aj živé vystúpenia, aktivity pre rodiny a koncert pripravený exkluzívne pri príležitosti osláv výročia. 

Jubilejné benefity pre zamestnancov
Spoločnosť Henkel si výročie pripomína aj prostredníctvom špeciálnych benefitov pre zamestnancov na celom svete. Všetci zamestnanci dostanú deň dovolenky navyše v mesiaci, keď majú narodeniny. Účastníci programu zamestnaneckých akcií navyše získajú jednorazový jubilejný bonus vo výške 41 percent zo svojej osobnej investície do akcií spoločnosti Henkel, vďaka čomu sa môžu viac podieľať na úspechu spoločnosti.

Rozširovanie vzdelávania v oblasti STEM na celom svete
V rámci osláv 150. výročia spoločnosť Henkel ďalej posilňuje svoju spoločenskú angažovanosť prostredníctvom vzdelávania v oblasti STEM. Spoločnosť nadväzuje na viac ako 15 rokov skúseností s iniciatívou „Henkel Researchers’ World“ a rozširuje tento program tak, aby praktické vzdelávanie v oblasti vedy, technológií, inžinierstva a matematiky sprístupnila ešte väčšiemu počtu detí na celom svete.

Iniciatíva už dnes pôsobí vo viac ako 20 krajinách Ázie, Afriky, Blízkeho východu, Európy, Severnej a Južnej Ameriky a doteraz sa jej aktivít zúčastnilo viac ako 130 000 detí. Do konca roka 2030 plánuje spoločnosť Henkel vytvoriť päť nových stálych vzdelávacích centier Researchers’ World: jedno nové STEM centrum vo svojej centrále v Düsseldorfe a ďalšie štyri v iných krajinách. Mobilné riešenia rozšíria dosah iniciatívy a prinesú praktické vedecké vzdelávanie deťom v ďalších šiestich krajinách. Spoločnosť Henkel investuje do rozvoja programu Researchers’ World v najbližších rokoch desiatky miliónov eur.



150 rokov histórie spoločnosti Henkel
Spoločnosť Henkel bola založená v roku 1876 v nemeckom Aachene a o niekoľko rokov neskôr presunula svoje sídlo do Düsseldorfu. Z malej spoločnosti vyrábajúcej pracie prostriedky sa rozrástla na medzinárodný podnik, ktorý je trhovým lídrom so širokým portfóliom silných značiek ako Loctite, Persil a Schwarzkopf.

Históriu spoločnosti formovali podnikateľský duch, inovácie, medzinárodná expanzia a schopnosť reagovať na meniace sa spoločenské, ekonomické a technologické podmienky. Dnes spoločnosť zastáva vedúce postavenie v priemyselnom aj spotrebiteľskom segmente, pričom obchodná divízia Adhesive Technologies je svetovým lídrom v oblasti lepidiel, tmelov a povrchových úprav a obchodná divízia Consumer Brands si drží vedúce pozície v mnohých kategóriách a na mnohých trhoch po celom svete. 

Komplexný akademický pohľad na históriu spoločnosti poskytuje nezávislá štúdia Henkel: From Detergent Manufacturer to Global Player (Henkel: Od výrobcu pracích prostriedkov po globálneho hráča) od profesora Joachima Scholtysecka. Kniha, ktorú v júli 2026 vydalo vydavateľstvo C.H. Beck, mapuje vývoj spoločnosti od jej založenia až po súčasnosť.
Ďalšie informácie, fotografie a digitálna časová os histórie spoločnosti Henkel sú dostupné na jej webovej stránke.

O spoločnosti Henkel
Spoločnosť Henkel so svojimi značkami, inováciami a technológiami zastáva vedúce pozície na svetových trhoch v priemyselnom aj spotrebiteľskom segmente. Divízia Adhesive Technologies je globálnym lídrom na trhu lepidiel, tmelov a povrchových úprav. Prostredníctvom divízie Consumer Brands spoločnosť zastáva vedúce pozície najmä v oblastiach pracích a čistiacich prostriedkov pre domácnosť a vlasovej kozmetiky na mnohých trhoch a v rôznych kategóriách po celom svete. Tri najsilnejšie značky spoločnosti sú Loctite, Persil a Schwarzkopf. V hospodárskom roku 2025 spoločnosť Henkel vykázala tržby vo výške približne 20,5 miliardy eur a upravený prevádzkový zisk približne 3,0 miliardy eur. Prioritné akcie spoločnosti Henkel sú kótované v nemeckom akciovom indexe DAX. Udržateľnosť má v spoločnosti Henkel dlhú tradíciu a firma má jasne definovanú stratégiu udržateľnosti s konkrétnymi cieľmi. Spoločnosť Henkel bola založená v roku 1876 a dnes zamestnáva rozmanitý tím približne 50 000 ľudí na celom svete – spojených silnou firemnou kultúrou, spoločnými hodnotami a spoločným poslaním: „Priekopníci srdcom pre dobro budúcich generácií.“ Viac informácií nájdete na www.henkel.com
Fotografický materiál je k dispozícii na www.henkel.com/press


O spoločnosti Henkel Slovensko
HENKEL SLOVENSKO spol. s r. o. pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 800 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 2 000 zamestnancov. Spoločnosť je deväť rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke www.henkel.sk.

Kontakt  
Zuzana Kaňuchová						
Riaditeľka korporátnej komunikácie	CEE		

Telefón: +421 917 160 597			
E-mail:  zuzana.kanuchova@henkel.com

